ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ላዕለዋይ ዳኛ፡ ትራምፕ ናይ ሸሞንተ ዓመት ግብሪ ክኸፍል በይኑ 8 ጥቅምቲ 2019 ምንጪ ስእሊ, Getty Images መግለጺ ስእሊ, ፕረዚደንት ዶናልድ ትራምፕ ዳኛ ላዕለዋይ ቤት ፍርዲ ኒው ዮርክ፡ ዶናልድ ትራምፕ ናይ ዝሓለፈ 8 ዓመታት ውህሉል ግብሪ መንግስቲ ክኸፍል ወሲኑ። ጠበቓ፡ ዶናልድ ትራምፕ ኣብ ናይ ስልጣን እዋኑ ክሲ ከይምስረቶን ናጻ ክጸንሕን ንዘቕረቦ ምሕጽንታ፡ በቲ ዳኛ ተነጺጉ። እዚ ቤት ፍርዲ፡ ጉዳይ ምስ ትራምፕ ርክብ ነይሩና ኢለን ናይ ዝተዛረባ ክልተ ደቂ ኣንስትዮ ዝተውሃበን ኣፍ መዕበሲ ገንዘብ'ውን ርእዩ ነይሩ። ኣኽባሪ ሕጊ፡ ካብ እዋን ጂሚ ካርተር ጀሚሮም ዝነበሩ ፕረዚደንታት፡ ብወለንተኦም ኣብ መዝነት እንከለዉ፡ ግቡእ ግብሪ መንግስቲ ይኸፍሉን፡ ንህዝቢ የፍልጡን ምንባሮም ጠቒሱ። ትራምፕ 'ስደተኛታት እግሮም ብጥይት ክህረሙ' ሓሳብ ኣቕሪቡ ነይሩ ተባሂሉ ትራምፕ ምስ ዩክረይን ብዛዕባ ዝገብሮ ርክብ ፖምፐዮ ሰነዳት ተሓቲቱ እዚ 75 ገጻት ዝሓዘ ብይን፡ ዳኛ ቪክቶር ማረሮ፡ ብመስርሕ ሕጊ፡ ፕረዚደንት ኣብ ሰልጣን እንከሎ ካብ ክሲ ናጻ ክጸንሕ ዝብል ገደብ ከም ዘየለ ብምሕባር "ክሲ ተወንዚፉ ይጽናሕ ምባል ንክብርታት ቅዋም፣ ሃገራዊ መንግስትን ቅርጽን ምንሻው'ዩ" ኢሉ። እቲ ፕረዚደንት ንውሳነ እቲ ቤት ፍርዲ ኣመልኪቱ ብትዊተር፡ "ዲሞክራትስ፡ ብመገዲ ቤት ፍርዲ ኒው ዮርክ ከረኻኽቡለይ ዝገበርዎ'ዩ" ኢሉ። ድሕሪ እዚ ውሳነ፡ ጠበቓ ፕረዚደንት ትራምፕ ይግባይ ብምባሉ፡ ካልኣይ መጋባእያ ቤት ፍርዲ ኣሜሪካ ንይግባይ ጠበቓ ዶናልድ ትራምፕ ተቐቢሉ፡ ንግዝኡ ውሳነ እቲ ቤት ፍርዲ ደው ክብል ሓቢሩ። እቲ ብቤት ፍርዲ ኒው ዮርክ ተበይኑ ዘሎ ውሳነ እንተዘይተቐይሩ ግን፡ ኣኽባሪ ሕጊ ኒውዩርክ፡ ዶናልድ ትራምፕ ካብ 2011 ክሳብ 2018 ናይ ዝነበረ እዋን ውህሉል ግብሪ መንግስቲ ክኸፍል ከገድድ'ዩ። ትራምፕ ንኣማኻሪ ሃገራዊ ድሕነት ሰጒጉ ትራምፕ ኣብ ትውልዲ ዓዲ በዓልቲ ቤቱ ሓወልቲ ቖይሙሉ ምንጪ ስእሊ, Getty Images መግለጺ ስእሊ, ተዋሳኢት ስቶርሚ ዳንኤል (ጸጋም) ኣብ ግዕዙይ ፊልምታት ትሰርሕ ዝነበረት ካረን ማክዶጋልን (የማን) ድሕረ ባይታ እቲ ክሲ እንታይ'ዩ?
